Ehdotus neuvoston päätökseksi yhteisön takuun myöntämisestä Euroopan investointipankille sellaisissa Latinalaisen Amerikan ja Aasian maissa, joiden kanssa yhteisö on tehnyt yhteistyösopimuksen, toteutettuihin yhteisen edun mukaisiin hankkeisiin liittyvistä lainoista mahdollisesti aiheutuvien tappioiden varalta (Argentiina, Bolivia, Brasilia, Chile, Kolumbia, Costa Rica, Ecuador, Guatemala, Honduras, Meksiko, Nicaragua, Panama, Paraguay, Peru, Salvador, Uruguay ja Venezuela; Bangladesh, Brunei, Kiina, Intia, Indonesia, Macao, Malesia, Pakistan, Filippiinit, Singapore, Sri Lanka, Thaimaa ja Vietnam)



Virallinen lehti nro C 098 , 26/03/1997 s. 0022



Ehdotus neuvoston päätökseksi yhteisön takuun myöntämisestä Euroopan investointipankille sellaisissa Latinalaisen Amerikan ja Aasian maissa, joiden kanssa yhteisö on tehnyt yhteistyösopimuksen, toteutettuihin yhteisen edun mukaisiin hankkeisiin liittyvistä lainoista mahdollisesti aiheutuvien tappioiden varalta (Argentiina, Bolivia, Brasilia, Chile, Kolumbia, Costa Rica, Ecuador, Guatemala, Honduras, Meksiko, Nicaragua, Panama, Paraguay, Peru, Salvador, Uruguay ja Venezuela; Bangladesh, Brunei, Kiina, Intia, Indonesia, Macao, Malesia, Pakistan, Filippiinit, Singapore, Sri Lanka, Thaimaa ja Vietnam) (97/C 98/06) KOM(95) 742 lopull. - 96/0015(CNS) (Komission esittämä 12 päivänä tammikuuta 1996) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että neuvosto teki 13 ja 14 päivänä toukokuuta 1991 komission tiedonannon perusteella päätöksen Euroopan investointipankin (EIP) rahoitustoimenpiteiden rajoitetusta laajentamisesta sellaisissa kolmansissa maissa, joiden kanssa yhteisö on tehnyt yhteistyösopimuksen, neuvosto vahvisti nämä suuntaviivat 8 päivänä heinäkuuta 1991, neuvosto teki 19 päivänä toukokuuta 1992 päätöksen suuntaviivoista, joita sovelletaan EIP:n myöntäessä lainoja sellaisille kolmansille maille, joiden kanssa yhteisö on tehnyt yhteistyösopimuksen, EIP on saamassa päätökseen kyseisiä maita koskevan, neuvoston päätöksen 93/115/ETY (1) mukaisen ensimmäisen kolmivuotisen lainaohjelman, jonka tulokset ovat rohkaisevia ensimmäistä vaihetta koskevan pankin kertomuksen mukaan, päätöksen 93/115/ETY mukaisesti tämä ohjelma olisi uusittava, Korfulla kesäkuussa 1994 ja Essenissä joulukuussa 1994 kokoontuneet Eurooppa-neuvostot vahvistivat aikomuksen lujittaa yhteistyötä Aasian maiden kanssa ja toivomuksen luoda uudet, laajemmat yhteistyösuhteet Euroopan yhteisön ja Latinalaisen Amerikan maiden välille, neuvosto ja komissio ovat allekirjoittaneet juhlallisen yhteisen julistuksen Mercosur-valtioiden kanssa 22 päivänä joulukuuta 1994 (2) ja Meksikon kanssa 2 päivänä toukokuuta 1995, joissa osapuolet ilmaisivat halunsa lujittaa suhteitaan, sitoutua uusien sopimusneuvottelujen käynnistämiseen sekä korostaa kiinnostustaan EIP:n toiminnan jatkamiseen ja vahvistamiseen kyseisissä maissa; neuvosto antoi 12 päivänä kesäkuuta 1995 komissiolle valtuudet neuvotella Mercosurin kanssa talouden ja kaupan alan yhteistyötä koskevasta alueiden välisestä puitesopimuksesta, Euroopan yhteisö ja Vietnam allekirjoittivat yhteistyösopimuksen 17 päivänä heinäkuuta 1995, neuvosto kehottaa pankkia jatkamaan rahoitustoimintaansa tavanomaisilla ehdoilla yhteisen edun mukaisten investointihankkeiden tukemiseksi kyseisissä kolmansissa maissa tarjoamalla sille tässä päätöksessä määrätyn takuun, tämän takuun on oltava takuurahaston perustamisesta ulkosuhteisiin liittyville hankkeille 31 päivänä lokakuuta 1994 annetussa neuvoston asetuksessa (EY, EURATOM) N:o 2728/94 (3) säädettyjen edellytysten mukainen, ja tämän päätöksen tekemiseen liittyvät ainoat perustamissopimuksessa määrätyt toimivaltuudet on mainittu 235 artiklassa, ON PÄÄTTÄNYT SEURAAVAA: 1 artikla Yhteisö myöntää Euroopan investointipankille 100 prosentin takuun 4 artiklan mukaisesti, jos pankki ei saa erääntyneitä maksuja lainoista, jotka on myönnetty sen tavanomaisten yhteisen edun mukaisten hankkeiden arviointiperusteiden mukaisesti sellaisissa kolmansissa maissa, joiden kanssa yhteisö on tehnyt yhteistyösopimuksen. Takuu on rajoitettu 410 miljoonan ecun suuruiseen lainan enimmäismäärään tämän päätöksen voimaantulopäivänä alkavan yksivuotiskauden ajan. Jos pankin myöntämien lainojen määrä tämän ajan päätyttyä edellä on mainittua kokonaismäärää pienempi, yksivuotiskautta jatketaan kuudella kuukaudella ilman eri toimenpiteitä. Tämä päätös koskee seuraavia maita: Argentiina, Bolivia, Brasilia, Chile, Kolumbia, Costa Rica, Ecuador, Guatemala, Honduras, Meksiko, Nicaragua, Panama, Paraguay, Peru, Salvador, Uruguay ja Venezuela; Bangladesh, Brunei, Kiina, Intia, Indonesia, Macao, Malesia, Pakistan, Filippiinit, Singapore, Sri Lanka, Thaimaa ja Vietnam. 2 artikla Komissio ilmoittaa Euroopan parlamentille ja neuvostolle allekirjoitettuja lainoja koskevasta tilanteesta kuuden kuukauden välein. Tätä tarkoitusta varten pankin on säännöllisesti toimitettava komissiolle asianmukaiset tiedot. 3 artikla Lainakauden lopussa komissio ilmoittaa Euroopan parlamentille ja neuvostolle vuosittain lainatoimenpiteistä ja toimittaa samalla arvioinnin ohjelman toiminnasta sekä kyseisellä alueella toimivien rahoituslaitosten yhteistoiminnasta. 4 artikla Komissio ja pankki määräävät yhteisellä sopimuksella yksityiskohtaiset säännöt tämän päätöksen täytääntöönpanemiselle. 5 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. (1) EYVL N:o L 45, 23.2.1993, s. 27. (2) EYVL N:o C 377, 31.12.1994. (3) EYVL N:o L 293, 12.11.1994, s. 1.